Kapara mu’min sadaya

Hayu geura saradia

Meumpeung keur hirup di dunya

Amal keur sampeuruen jaga

* Geuning maot ngadodoho
* Boro sok di poho-poho
* Datang heunteu mere nyaho
* Ngadadak teu mere tempo

Taya beurang taya peuting

Taya raja taya kuring

Dimana ajal tos sumping

Tue meunang tempo anaking

* Soca nu sakarat mencrang
* Matak beak panghareupan
* Nu caket tos tue tembong
* Napas tos dina genggerong

Napas anu panganggeusan

Renghap ranjung matak bingung

Ngajepat heunteu nyawaan

Ngagoler heunteu ngambekan

* Boro mah keur suka bungah
* Ngatur napas seuri ngenah
* Badan kudu pipisahan
* Menuju ke alam barzah

Geus waktu ninggalkeun lembur

Menuju ke alam kubur

Meunang ngali geus diukur

Mahi keur awak sakujur

Rek naon anu dicandak

Artos seueur bumi sae

menang ngumpul-ngumpul tea

belaan nipu pasea

* Meunag tisususl tidung-dung
* Anu sok dipake adigung
* Kana sholat jadi linglung
* Waktuna zakat ge-embung

Ibadah ka toler-toler

Nepi ka nyanghulu ngaler

Lapur badan geus ngaper

Di tengah imah ngagoler

* Ngajelepeng dituruban
* Di riung di tarungguan
* Lagadar datang pasaran
* Montong lila sosonoan

Anu balik ngagilinging

Anu mulang ngalangkewan

Jatining diri sorangan

Nu sejen eta titipan

* Salah lamun diakukeun
* Diakukeun ku sorangan
* Kapan eta nu pangeran
* Anjeun teu boga nanaon

Kaduhung kaliwat langkung

Teu ibadah kanu agung

Kadongdora ngahareugung

Sanggeus ditutup ku padung